Hvis ikke slagteriarbejderne i Danish Crown vil acceptere at gå drastisk ned i løn, skal slagteri-giganten lave et nyt selskab, og - blandt andet i Sæby - ansætte østeuropæere til halv pris. Sådan lyder truslen i dag fra de Danske Svineproducenter. Fagfor

Slagteriarbejderne i Sæby og på alle de andre Danish Crown-slagterier er for dyre. Hvis de ikke de vil være med til at skære lønomkostningerne ned med en femtedel, så erstat dem med østarbejdere, der er villige til at arbejde for det halve. En udmelding fra Danske Svineproducenter, som slagteriarbejdernes fagforening raser over. - En halvering af lønnen er helt uhørt. Hvad mon andre arbejdsgrupper i det her land ville sige til det? Det kan vi naturligvis ikke acceptere, siger formand for Fødevareforbundet NNF i Nordjylland, John Christiansen, til TV2/NORD. Dansk Svineproducenter foreslår, at Danish Crown laver et helt nyt selskab, der skal hente polakker og rumænere op. Altså hvis de danske slagteriarbejdere ikke vil gå ned i løn, hvilket man hidtil har afvist. - Der skal ses på omkostningsniveauet ellers uddør slagterierhvervet i Danmark, forudser Torben Poulsen, der er formand for Danske Svineproducenter. I følge Danske Svineproducenter må etableringen af et nyt selskab betyde at de nuværende overenskomster bliver sagt op. - Hvis der bliver etableret et nyt selskab, så står vi der fra dag 1, og forlanger at få en overenskomst på området. Hvis ikke man vil det, så må vi tage de fornødne kampmidler i brug. Vi har da før set både blokader og aktioner i den slags situationer, siger NNF-formanden, John Christiansen.